כנסיית מרים הקדושה (אורמיה)

כנסיית מרים הקדושה (בסורית: ܕܩܕܝܫܬܐ ܡܪܝܡ, בפרסית: کلیسای ننه مریم, תרגום: כנסיית ננה מרים) היא כנסייה אשורית עתיקה השוכנת בעיר אורמיה, בפרובינציה מערב אזרבייג'ן, באיראן. על פי מסורת מקומית זוהי הכנסייה השנייה העתיקה בעולם אחרי כנסיית בית לחם בארץ ישראל. מבנה הכנסייה בדומה לכנסיות באזור, הכניסה קטנה יחסית וכדי להגיע לאולם הראשי, יש לרדת בכמה מדרגות. הבניין כולל אולם ראשי מזבח, מספר חדרים ששימשו לקבורת אנשי דת, פרוזדור וחצר. יש להניח שהמבנה המקורי היה בית משפחה שהוסב לכנסייה. תקרת הכנסייה נמוכה יחסית והמבקרים צריכים להרכין את ראשם בכניסה. היסטוריה מבנה הכנסייה הוקם לראשונה בתקופה הסאסאנית (224–651) ועיצוב הפנים שלו הוא שילוב של אדריכלות סאסאנית ופרתית. היסטוריונים אשוריים ונוצרים מאמינים כי המבנה שימש מקדש אש שבו נהגו כוהנים זורואסטרים להתפלל. בזמן לידתו של ישו, ראו שלושה כוהנים ראו כוכב זוהר וראו בכך סימן ללידת המשיח. הם נסעו לירושלים וכשחזרו, הפכו את מקדש האש לכנסייה. קישורים חיצוניים כתבה עם צילומים של הכנסייה (באנגלית) הערות שוליים